**Aşıq Murad Niyazlı** (tam adı:*Murad Babaxan oğlu Həsənov*; 1933, Aşağı Şorca, Basarkeçər rayonu – 20 yanvar 2005, Şəmkir rayonu) — XX əsrdə tanınmış ustad aşıq, şair.

Həyatı
------

Aşıq Murad Niyazlı 1933-cü ildə Göyçə mahalının Aşağı Şorca kəndində "Niyazlılar" tayfasında doğulmuşdur.

Muradın atası 1941-ci ildə Böyük Vətən Müharibəsinə könüllü getmişdir. 

Muradın anası Tamam 1942-ci ildə Göyçə mahalından köçərək uşaqlarını da götürüb Şəmkirin Dəllər Cəyir kəndindəki qohumlarının yanında məskunlaşıblar. 

Aşıq Murad Niyazlı Şəmkirdə yaşayarkən 1949-cu ildən əvvəlcə Aşıq Əsədin, ordu sıralarından qayıtdıqdan sonra isə 1954-1959-cu illərdə Aşıq Əsədin qardaşı Aşıq Məhəmməd Rzayevin yetirməsi olmuşdur. Murad Niyazlının sənətkartək yetişməsində Morullu Aşıq Teymurun da xidmətləri az olmamışdır.

1952-1954-cü illərdə hərbi xidmətdə olub.

Aşıqların IV qurultayında İdarə Heyətinin üzvü seçilmişdir.

1990-cı ildə Türkiyədə keçirilən folklor festivalının qalibi kimi tanınan Murad Niyazlı 1960-cı illərdən Şəmkir rayon mədəniyyət şöbəsinin nəzdində fəaliyyət göstərən aşıqlar ansamblına rəhbərlik edib.Qardşı Aşıq Mirzə Niyazlı, İdris Həmzəyev, Oqtay Hüseynov və digər şəyirdləri olub.

Murad Niyazlı 2005-ci il yanvarın 20-də Şəmkir rayonunda vəfat etmiş Dəllər Cəyir kənd qəbirsanlığında dəfn edilmişdir.

Yaradıcılığı
------------

Aşıq şeirinin bütün formalarında qələmini sınayan Murad Niyazlı həm də "Muxtar bəy" və digər dastanların yaradıcısı kimi tanınıb.

Gülyaz və Gülyanaq Məmmədova bacılarının oxuduğu məşhur "Gilənar" (söz:Səfər Verdiyev, musiqi:Aşıq Murad Niyazlı) mahnısının musiqisini Aşıq Murad Niyazlı bəstələməşdir.

Murad Niyazlı ömrünün xəzan çağında yaşayanda belə Şəmkir rayonunda yazıb-yaratdı. Aşıq Murad Niyazlı sazın-sözün əsl ustadı kimi el arasında çox məşhur olmuşdur. "Harda türk var, mən ordanam" adlı kitabda aşığın müxtəlif illərdə yazdığı şeirlər və bir qəhrəmanlıq dastanı toplanmışdır.

Kitabları
---------

* "Harda türk var, mən ordanam" (Şeirlər və dastan). (tərt.ed. F.Sədiyev ; red. H.Əli.) - Bakı: Təknur, 2004. - 256 səh. - 1000 nüsxə. - ISBN 5-86774-213-14
* "O elə dünyaydı bu belə dünya"
* "Niyazlı ocağı"
* "İnsandanmı küsüm, zəmanədənmi"
* Ağır ellər ozanıyam: [şeirlər] / tərt. ön söz müəl. S.Alıyev; red. M.P.Qasımlı; Azərbaycan Aşıqlar Birliyi. - Bakı: Zərdabi LTD MMC, 2018. - 152 s.

Musiqi albomları
----------------

* Aşıq Murad Niyazlı. Agır ellər ozanıyam [Səsyazma] / Aşıq Murad Niyazlı. - Bakı, 2018. - 1 el. opt. disk (CD-DA).

Təltifləri
----------

Murad Niyazlı Ümumittifaq festivalı laureatı olmuş, "Əməkdar mədəniyyət işçisi" adına layiq görülmüş, Bakı, Gəncə Xalq Yaradıcılığı Evlərinin, Şəmkir rayon Partiya və İcraiyyə Komitələrinin fəxri fərmanları ilə təltif olunmuşdur.

İstinadlar
----------

1. ↑  "Sazlı-sözlü Göyçə (II kitab)" (PDF) (az.). Elm və təhsil. 2018. 2018-06-01 tarixində arxivləşdirilib (PDF). İstifadə tarixi: 2018-06-01.
2. ↑  .Qəşəm Məhərrəmov, İntiqam Məhərrəmov, «Başı dumanlı Göyçə», Bakı, «E.L.», 2007. səh.376-da  (az.)
3. ↑  Tərlan Göyçəli. "Göyçə aşıq məktəbi". Bakı-1998. səh.202.
4. ↑  Tərlan Göyçəli. "Göyçə aşıq məktəbi". Bakı-1998. səh.202.
5. ↑  Azad Ozan Kərimli, "Göyçə aşıq məktəbi".  Arxivləşdirilib 2013-01-24 at the Wayback Machine (az.)
6. ↑  Tərlan Göyçəli. "Göyçə aşıq məktəbi". Bakı-1998. səh.202.
7. ↑  Musa Nəbioğlu. "Ozan-aşıq dünyası". Bakı: "Nurlan", 2010. səh.104.
8. ↑  *Azərbaycan Aşıqlar Birliyi.* "Ustad nəfəsli saz-söz ərməğanı" (PDF) (az.). "Zərdabi Nəşr" MMC nəşriyyatı. 2020. Archived from the original on 2023-06-16. İstifadə tarixi: 17 iyun 2023.
9. ↑  Tərlan Göyçəli. "Göyçə aşıq məktəbi". Bakı-1998. səh.203.
10. ↑  Musa Nəbioğlu. "Ozan-aşıq dünyası". Bakı: "Nurlan", 2010. səh.104.
11. ↑  Araz Yaquboğlu (Şəxsi toplama)
12. ↑  Musa Nəbioğlu. "Ozan-aşıq dünyası". Bakı: "Nurlan", 2010. səh.104.
13. ↑  Gülyaz və Gülyanaq Məmmədovlar - Azərbaycanım mənim (2004)
14. ↑  Aşıq Niyazlı, Murad[*ölü keçid*]
15. ↑  "Biblioqrafiya: Azərbaycan kitab abidələri". 2020-02-04 tarixində orijinalından arxivləşdirilib. İstifadə tarixi: 2020-04-08.
16. ↑  "Sazlı-sözlü Göyçə" Arxivləşdirilib 2023-07-04 at the Wayback Machine Bakı, "Azərnəşr", 1999. (kiril əlifbası ilə)

Xarici keçidlər
---------------

* Aşıq Murad Niyazlı - Gilənar — YouTube saytı